**Putnička agencija Darojković d.o.o.,** Brckovljani, Matije Kralja 12c, Dugo Selo OIB: 92317065065, koju zastupa direktor Marjan Darojković (u daljnjem tekstu AGENCIJA) kao davatelj usluge i Osnovna škola “Stjepan Radić”, Božjakovina, Domaćinska 1, Dugo Selo, OIB: 88416031045 koju zastupa ravnatelj Jure Mišković sklapaju

**UGOVOR br. 01/12**

**UGOVOR O ORGANIZIRANJU ŠKOLE U PRIRODI/ŠKOLE PLIVANJA**

**Članak 1.**

Predmet ovog Ugovora je organizacija škole u prirodi/škole plivanja od maksimalno 94 učenika u BAŠKO POLJE, u terminu od 14. 05. – 20. 05. 2012. godine prema provedenom natječaju o javnoj nabavi.

Vrijednost predmeta nabave iznosi 131.532,60 kn, PDV iznosi 14.167,40 kn, što ukupno iznosi **145.700,00 kn.**

Jedinična ugovorena cijena po učeniku s PDV-om iznosi 1.550,00 kn, od čega 750,00 kn podmiruje OŠ “Stjepan Radić”, Božjakovina, dok ostalih 800,00 kn podmiruju roditelji putničkoj agenciji Darojković d.o.o.

Roditelji učenika s područja grada Dugog Sela plaćaju 1.150,00 kn putničkoj agenciji Darojković d.o.o., dok preostalih 400,00 kn podmiruje grad Dugo Selo OŠ “Stjepan Radić”, Božjakovini.

Iz stavka 2. ovog članka proizlazi da će škola podmiriti iznos od 64.900,00 kn (sukladno broju učenika – korisnika).

Ponuda organizacije višednevne terenske nastave škole plivanja/škole u prirodi prihvaćena je od strane Korisnika te je ona sastavni dio Ugovora.

**Članak 2.**

AGENCIJA se obvezuje realizirati višednevnu terensku nastavu prema ponuđenom programu u prilogu ovog Ugovora koji je škola prihvatila, što potvrđuje potpisom ovog Ugovora.

**Članak 3.**

AGENCIJA se obvezuje osigurati kvalitetan prijevoz prema usvojenom programu te prema “Općim uvjetima i upustvima za turističke aranžmane”.

Za dogovorene, a neizvršene usluge iz objektivnih razloga agencija se obvezue obeštetiti Korisnika adekvatno nerealiziranom dijelu programa.

**Članak 4.**

AGENCIJA se obvezuje osigurati polaznike dogovorene višednevne terenske nastave od posljedica nesretnog slučaja preko osiguravajuće kuće CROATIA OSIGURANJE.

**Članak 5.**

AGENCIJA ne preuzima odgovornost za štete nastale u objektima koji se posjećuju, prijevoznom sredstvu ili drugdje, a koje mogu prouzročiti sudionici putovanja. Tako nastale troškove podmiruju sami sudionici putovanja, odnosno roditelji.

AGENCIJA ne preuzima odgovornost za zaboravljene i izgubljene dokumente, stvari, novac i druge vrijednosti.

**Članak 6.**

Kod prijevoza autobusom Agencija jamči cijenu prema dogovorenom broju učenika, a u slučaju manjeg broja učenika, Agencija zadržava pravo na promjenu cijene. Kod polaska više autobusa na jednu destinaciju, AGENCIJA će nastojati da učenici jednog razreda budu zajednički smješteni u autobus, a u slučaju nemogućnosti istoga, dio razeda će biti smješten u drugi autobus. U slučaju zahtjeva da razred bude smješten u svoj autobus, AGENCIJA će ponuditi cijenu aražmana i s tom opcijom.

**Članak 7.**

U slučaju otkaza aranžmana od strane pojedinog učenika ako je posrijedi bolest ili smrt užeg člana obitelji, AGENCIJA vraća 100℅ do tada uplaćenog iznosa.

Ako razlog otkaza nije jedan od navedenih, tada se primjenjuje tablica iz “Općih uvjeta i uputstava za učenička putovanja” putničke agencije DAROJKOVIĆ d.o.o.

**Članak 8.**

KORISNIK usluga se obvezuje roditelje učenika – sudionika višednevne terenske nastave upoznati s ovim Ugovorom, programom putovanja, “Općim uvjetima u uputstvima za učenička putovanja” te dostaviti AGENCIJI na uvid presliku obrasca s punomoći roditelja da dijete može putovati na navedeno putovanje.

**Članak 9.**

ŠKOLA – KORISNIK putovanja osigurat će za navedeno putovanje kao pratnju učenika 5 učitelja te 2 učitelja plivanja koji će odgovarati za primjereno ponašanje učenika i njihovo pridržavanje ugovorenog programa.

**Članak 10.**

ŠKOLA – KORISNIK obvezuje se uplatiti Ageniciji iznos od 64.900,00 kn prema broju učenika sukladno članku 1. stavak 3. i 4. nakon realizacije višednevne terenske nastave odnosno po ispostavljenoj fakturi na žiro-račun: 2360000-1101354128 kod Zagrebačke banke.

**Članak 11.**

Za stavke koji nisu reguliranje ovim Ugovorom, primjenjuje se Zakon o obveznim odnosima i Zakon o pružanju usluga u turizmu.

**Članak 12.**

Možebitne nastale sporove ugovorene će stranke pokušati riješiti dogovorom, a u suprotnom prihvaćaju da možebitne sporove riješi stvarno nadležni sud u Dugom Selu.

Ovaj ugovor sastavljen je u dva (2) istovjetna primjerka, od kojih svaka ugovorna strana zadržava po jedan (1) primjerak.

Božjakovina, 23. 04. 2012.

**Za Školu korisnika usluga: Za agenciju Darojković d.o.o.**

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(Jure Mišković, ravnatelj) (Marjan Darojković, direktor)**